LidanRubinov/Halacha-QA huggingface dataset:
שאלה: מה ניתן למשה בהר סיני: מה ניתן למשה רבינו במעמד הר סיני, כלומר אם נאמר שכל תורה שבכתב ניתנה לו אז משה כבר ידע את העתיד לקרות ולא יתכן שהרי יש בחירה חופשית? ואם לא כך, אז מה כן קיבל משה במעמד הר סיני?
תשובה: זהו נושא רחב והדברים נתונים למחלוקות בין הראשונים והאחרונים. יש מדרש שנאמר בו שמשה קיבל מסיני כל מה שתלמיד ותיק עתיד לחדש אולם יש שאמרו שאין כוונת המדרש כפשוטו. כוונת המדרש שמשה קיבל במעמד הר סיני את הכללים ולא קיבל את הפרטים ופרטי הפרטים שנאמרו ברצף הדורות. אולם כל הפרטים שנתחדשו במשך הדורות כלולם בצורה תמציתית בכללים שקיבל משה. ויש לומר שמשה קיבל מסיני את כל ההלכות שעומדות להאמר ולא את כל מאורעות ההסטוריים שעומדים להתרחש. גם לאחר ארבעים שנה שמראה הקב"ה למשה את המאורעות ההסטוריים שעומדים להיות אין זה סותר את יסוד הבחירה חופשית והידיעה של משה ודאי שמשאירה מקום לבחירה חופשית של אחרים. השאלה על ידיעה ובחירה נשאלה בעיקר על ידיעת הקב"ה שהיא ידיעה פנימית ולא רק ידיעה חיצונית. בכל אופן לדעת כולם מוסכם שהתורה רק ניתנה למשה בעל פה בהר סיני ולא ניתנה לו התורה בכתב וכפי שהוא כתובה בפנינו. על כך נחלקו האם התורה נכתבה תוך כדי המאורעות או שרק בתום הארבעים שנה "תורה חתומה ניתנה".
שאלה: אשת כהן : האם ישראלית שהתחתנה עם כהן חלים עליה איזה שהם דיני כהונה כאלה או אחרים ( בתי עלמין וכו )?
תשובה: בזמן הזה שאין אכילת תרומה לא חל עליה שום דבר. הרב אברהם פרל.
שאלה: דחיית גיוס וציצית: א.הרב כתב לאחרונה ב"בשבע" שעל תלמידי שיעור ב המתגייסים בקיץ, להתגייס לצבא למרות ההתנתקות (וכמובן לא להשתתף בה), וכן כתב שהוא לא מסכים עם אילו שלא מתגייסים בגלל ההתנתקות. אך מה הדין אם לתלמיד יש אפשרות בחירה בין להתגייס הקיץ לבין להתגייס בפסח הבא- האם לא עדיף שידחה את הגיוס? ב. האם עדיף להמשיך ללבוש ציצית צמר בצבא (למי שהורגל ללבוש בישיבה) למרות החום,הזיעה והקשיים שזה מוסיף לפעילות? ואם לא, האם יש לשים ציצית רגילה או שמותר אפילו ציצית רשת? וכן מה הדין בכל הסוגים הללו בפעילות בלילה- האם יש צד להקל?
תשובה: א. מי שבני מחזורו מתגייסים בקיץ - יתגייס בקיץ, מי שבני מחזורו מתגייסים בפסח הבא יתגייס בפסח הבא. ואם אין לו בני מחזור, ובאמת עומדת בפניו בחירה, לדעתי ראוי שיעשה שיקול אישי בלא קשר לתוכנית הגירוש. שכן המצווה הכללית להתגייס לצבא כדי להיות נכון להגן על העם והארץ נשארה במקומה. ולכן אם מתאים לו באופן אישי להתגייס בקיץ, כגון שהוא רוצה כבר לסיים את השירות הצבא ולהיות פנוי להקמת משפחה, שיתגייס בקיץ. ואם מבחינה אישית הוא מעדיף לדחות את הגיוס, כגון שהוא נמצא בתנופת לימוד, שידחה. ב. בקיץ כאשר חם וממש מרגישים סבל מטלית הצמר, אין צריך ללובשה, ואפשר ללבוש בגד מכותנה ועדיף שלא ללבוש טלית רשת סינטטית. שכן לגבי בגד כותנה, אמנם נחלקו אם חיובו מהתורה או מדרבנן, אבל לכל הדעות מברכים עליו (מנחות לט, ב, שו"ע או"ח ט, א). ואילו לגבי בגד רשת מחוטים סינטטים, לדעת האגרות משה או"ח ב, א, אין חובה להטיל בו ציצית. ואף שרוב הפוסקים חולקים עליו, מכל מקום כתבו שהואיל ויש בזה ספק אין לברך עליו (ציץ אליעזר יב, ג). לפיכך ראוי ללבוש בגד מכותנה שאפשר לברך עליו. והברכה חשובה במיוחד לרוב יוצאי אשכנז שאינם נוהגים להתעטף בכל יום בטלית גדול, ונוהגים לברך על הטלית קטן. עם זאת יש לציין כי אני מכיר בחורי ישיבה שגם בקיץ החם לבשו ציצית צמר ולא הרגישו צער מזה. ג. בלילה לדעת הרמב"ם אין מצוות ציצית, ואפילו כאשר הבגד נחשב בגד יום. אולם לרא"ש הלובש בלילה טלית קטן, חייב בציצית, הואיל והוא נחשב בגד יום (שו"ע או"ח יח, א). לפיכך מי שסובל מהטלית יכול שלא ללובשה בלילה, ואם אינו סובל, מוטב שילבשנה ויקיים בזה מצווה לפי הרא"ש.
שאלה: יצר הרע בעולם: האם היצר הרע רוצה את רעתו של האדם גם בתחום הגשמי או רק בתחום הרוחני?
תשובה: יצר הרע מפיל את האדם מבחינה רוחנית. דווקא מבחינה גשמית הוא מדמיין שלא ינזק. אנו יודעים שגם מבחינה גשמית האדם יכול להנזק. אולם יצר הרע נוגע ישירות רק לנפילות רוחניות.
שאלה: אמירת תהלים על ילד מאומץ: לפני מס חודשים יצא לי להגיד תהלים לרפואת ילד מאומץ וחשבתי על השאלה הבאה: האם להגיד את שם הילד ואז בן שם אימו המאמצת, או להגיד את שם הילד ואז בן שרה (כמו לגר). אני לא יכול לשאול את הילד לשם אימו האמיתית גם בגלל שאני לא בטוח שהוא יודע וגם בגלל שזה יכול להעליב אותו. מה לעשות?
תשובה: כתוב בהלכה שצריך להגיד את שם הוריו המאמצים אם לא ידוע מה שם הוריו האמיתיים. ודין זה נוהג בכל דבר: עליה לתורה, כתובה, ושטרות שבדיני חושן-משפט.
שאלה: בינו לבינה עם בת דודותי: האם מותר לי להתכתב במחשב עם בת דודתי כשהיא בת גילי? ואם אנחנו נפגשים במשפחה ומרגישים כמו אחים האם מותר גם לצחוק וכו כמובן אין פה כוונה של עבירה ח"ו אלא זה במשפחה האם מותר גם לשוחח איתה על הלימודים וכו ואם לא מה הסיבה?
תשובה: רק אם מתכתבים בנושאים ערכיים ורציניים מותר הן להתכתב והן לדבר. לצחוק - אסור.
שאלה: נוסח תפילה בעת שנת אבל במנין שאין נוסח קבוע: לאחרונה התחלתי שנת אבלות. בישוב שלנו נוסח התפילה נקבע ע"פ הש"ץ. מכיוון שיש גם אלו המתפללים בנוסח ע"מ ואני מתפלל נוסח אשכנז, לפעמים נוצר "בעיה " מסביב לקדיש. למשל: בערבית איני נוהג לאמר "שיר למעלות". האם כדאי לומר אותו ולומר קדיש לאחר מכן, על מנת לאפשר לספרדים לומר את הקדיש שלהם, או לומר את פרק התהילים בלי לומר קדיש לאחר מכן. לעומת זאת האם על הספרדי נוסח ספרד להתחיל ב"מזמור שיר חנוכת" ע"מ לתת לי לומר את הקדיש הרגיל שלי, או האם כל אחד יתפלל לפי הנוסח הקבוע שלו וזהו?
תשובה: אם נקבע שהנוסח הוא הנוסח של השליח-ציבור, ילכו כולם לפי הש"ץ. אבל אם אתה הש"ץ ולא נעים לך מהציבור, תלך אחרי רוב הציבור.
שאלה: גדרי מחיצה בתפילה: אני בונים ביישובנו בית כנסת חדש, בינתיים התפילות מתקיימות באולם האירועים. האולם הינו חדר אחד גדול המופרד באמצעות וילון (שאפשר להזיזו) מהתקרה ועד לרצפה. הוילון אטום למחצה כלומר אי אפשר לראות דרכו אלא רק צלליות וכו. וילון זה משמש למחיצה בתפילות, הנשים מתפללות מאחורה והגברים מלפנים. שאלתי היא האם וילון זה יכול לשמש כמחיצה? ומותר להתפלל איתו? (היישוב הוא יישוב קהילתי דתי והתפילות כבר מתקיימות עם מחיצה זו).
תשובה: קשה לענות מבלי לראות אך העקרון צריך להיות שהגברים יוכלו להתרכז בתפילה ולא יוכלו לראות את הנשים.
שאלה: לזכור כל הזמן את העבר?: אני חוזר בתשובה מלפני שנה וראיתי שרשום שבעל תשובה תמיד צריך לזכור את עברו לפני התשובה ולהיות מלא יגון וחרטה על העבר, שאלתי היא כזאת. מדוע?הרי זה כבר עבר? וכבר היה תקופה שהייתי בצער על כך והתחרטתי רבות.הרי אם אדם לאחר 20 שנה מתקופה שהיה חוטא כל הזמן יזכור את אותה תקופה ויהיה מלא יגון וצער וחרטה על כך, זה רק יפריע לו להתקדם בעבודת ה ולהתעלות מבחינה רוחנית כי אותו יגון יפריע לו.והרי זה כבר ממזמן עבר.אם הרב יכול בבקשה לתת לי הנחיה והסבר מפורט שאדע מה לעשות.
תשובה: בעל תשובה צריך לשמוח מאד על שמצא את הדרך הנכונה ולהודות לד' על כך. ולא צריך להצטער על העבר יותר מאשר לשמוח על הווה שכעת הוא הולך בדרך נכונה. אם הזיכרון של החטאים לפני ששב בתשובה מדרבן אותו כל הזמן להתקדם אזי יש מעלה בזכרון של העבר. אבל אם הזיכרון של החטאים מיאש אותו ומחליש אותו הרי זה סימן שהיצר הרע הוא שמפתה אותו לזכור על מנת להחליש אותו ולשבור אותו. לסיכום בעל תשובה צריך להיות בשמחה על שזכה לשוב אל ד'. ועליו לזכור את עברו רק באופן שזה ממריץ אותו להתחזק עוד יותר בעבודת ד' ומימלא גם להיות יותר בשמחה.
שאלה: ריח של קרם לחות על אישה: האם מותר לאשה ללכת עם ריח של קרם לחות ברחוב? זה לא ריח של בושם, אלא קרם לחות.
תשובה: אם אין לו ריח חזק שמושך אחרים-מותר.
שאלה: מותר לבקש מההורים עזרה?: 1)האם מותר לבן לבקש מאביו או אמו שיספרו אותו ע"י מכונת תספורת? קראתי שאסור לבן לבקש מאביו שישמשו אפילו ע"י מחילה.אז האם רק מהאם מותר לבקש שתספר אותי? וכיצד מותר לבקש ממנה? 2)האם אפשר לבקש ממנה שתגהץ לי בגד לכבוד שבת או ארוע חגיגי כאשר אני מרגיש שאין לי כוח לגהץ בעצמי? 3)האם אסור בכל מקרה לבקש מהאב דברים כאלו כמו שיגהץ לי ויספר אותי או יקנה לי משהו מחנות ברחוב אפילו ע"י מחילה? האם נכון מה שקראתי שאסור שאב ישמש את בנו אפילו ע"י מחילה, אלא אם האב מעצמו מאוד מאוד רוצה וזה יצער אותו אם לא ישמש את בנו בדבר מסויים?
תשובה: אם הם עושים משהו שישמש את הבן, והם מוחלים על כבודם, אין בזה בעיה. ויותר מזה, שברוב המקרים האמא תסכים ברצון לגהץ חולצה לבן שלה, והאב ישמח לעזור לבנו.
שאלה: שעונים קינטי וסולרי בשבת: יש לי שעון קינטי (מטעין עצמו ע"י תזוזה של היד) ואני מעוניין לרכוש בימים הקרובים שעון סולרי (פועל ונטען על ידי קרני שמש). רציתי לדעת אם יש בעיה בשעונים מהסוג הזה בשבתות?
תשובה: לדעתי אין בזה בעיה, מפני שזה לא נעשה על-ידי פעולה שלו.
שאלה: מדחום דיגיטלי בשבת: האם מותר להשתמש במדחום דיגיטלי בשבת?
תשובה: אסור, ורק במיכני מותר להשתמש. הרב יאיר פרייליך.
שאלה: ברז של מקרר - הבהרה: ראיתי באתר, שהרב התיר לשתות מים בשבת מברז של מקרר. רציתי לשאול, האם היתר זה הוא גם כשהברז חשמלי? (כשהמקרר לא מחובר לחשמל, לא יוצאים מים מהברז כשלוחצים על הכפתור).
תשובה: המדובר בברז מכני לא חשמלי.
שאלה: מקום סעודת פדיון הבן: האם סעודת הפדיון צריכה להיערך באותו המקום שבו נערך הפדיון עצמו?
תשובה: אין חובה לעשות באותו מקום את הפדיון והסעודה, אך המנהג לעשות את הפדיון בתוך הסעודה. הרב יאיר פרייליך.
שאלה: התנהגות הבנות בחסימות הכבישים: בהמשך לתשובת הרב בנושא, מה הן ההדרכות המעשיות לבנות בעת חסימת כביש על מנת שהצניעות תשמר? האם הן יכולות לשבת על הכביש? איך לנהוג אם שוטרים נוגיעים בהן או מנסים לעצור אותן?
תשובה: השאלה קשה מחד גם הבנות צריכות להיות שותפות במאבק נגד העקירה ומאידך יש כאן שאלת הצניעות. על כן מהנכון שהן תלכנה יחד בקבוצות מגובשות ותתנהגנה בחכמה כך שהצניעות תשמר. לתשובת הרב דב ליאור. לתשובת הרב יעקב אריאל. מותר לפרוץ גדרי צניעות בזמן מלחמה? מה עוד ניתן (היה) לעשות למניעת הגירוש?
שאלה: אזכרה לאחר יב חודש: אנחנו ספרדים, וכמנהג הספרדים עושים אזכרה לנפטר לאחר 11 חודשים. אמי נפטרה לפני כעשרה חודשים והייתי מעוניינת לדעת האם אפשר לעשות אזכרה רק ביום השנה ולא ב-11 חודש. השנה זו שנה מעוברת אז אולי ניתן לעשות אזכרה לאחר 12 חודש וגם בתאריך הפטירה? האם בעצם אפשר שלא לעשות אזכרה ב-11 חודש?
תשובה: אפשר שלא לעשות אזכרה ב-11 חודש כיון שזה רק מנהג ויש עדות שלא עושים כלל, ולעשות רק לאחר י"ב חודש ואז גם לעלות לקבר ואין צורך לעשות לאחר י"ג חודש. וה' הטוב יגדור בעד הפירצה הזאת ושיהיו בביתכם רק שמחות. הרב רואי מרגלית.
שאלה: חזרה בתשובה מול כיבוד הורים: אני בן 17 ולפני חצי שנה חזרתי בתשובה למרות שמשפחתי והחברה שמסביבי חילוניים גמורים. אמי ואבי מנסים להניא אותי מדבקותי בעבודת השם ומנסים לפחות "למתן" אותי בדבקותי ובאמונתי. האם אני צריך להשמע להם שהרי ויש כאן עניין של כיבוד אב ואם כפי שאמרו לי חבריי, או שאני צריך ללכת אחר אמונתי המלאה והשלמה בכל מחיר, גם אם אי מילוי דרישות ובקשות הוריי?
תשובה: אשריך שמצאת את דרך האמונה אני מקווה שגם ההורים שלך יווכחו תוך זמן לא רב שאתה נעשה אדם יותר טוב, יותר מוסרי, יותר מכבד את ההורים, וכל זה מפני ששבת בתשובה. אתה לא צריך למתן את הדבקות שלך בעבודת ד' אלא אם כן אתה מפריז גם לפי דעת המדריכים אותך בקיום המצוות. תתאזר בסבלנות ההורים יתרגלו ולבסוף גם ישמחו שבחרת בדרך זו. אני מניח שיש לך ממי ללמוד איך להתקדם בקצב נכון באמונה ובקיום המצוות. חזק ואמץ.
שאלה: תריס מזגן בשבת: האם מותר להסיט את שלבי תריס המזגן בשבת?
תשובה: מותר. כמובן שמדובר בפעולה ידנית-מכנית ולא דרך הלחיצה בשלט. הרב רואי מרגלית.
שאלה: סכין שהשתמשו בו לחיתוך בצל: רציתי לדעת האם סכין שהשתמשו בו למריחת גבינה וביום אחר השתמשו בו לחיתוך בצל - האם מותר לאכול את הבצל רק בארוחה חלבית? ואם ישנה בעיה עם הבצל - מה הדין אם כבר הכניסו אותו לתוך מאכל בשרי - האם מותר לאוכלו?
תשובה: אם מרחו גבינה בסכין פרוה וניקו אותה ואח"כ חתכו בצל הוא אינו חלבי. הרב אברהם פרל.
שאלה: גזל דפים ממקום עבודתו של אבי: האם מותר להשתמש בדפים שאבא שלי מביא ממקום עבודתו (שבו הוא שכיר). מנהל המקום לא בהכרח יודע על לקיחת הדפים אך מצד שני אלו דפים שמותר לצוות העובדים להשתמש בהם. האם השימוש שלי בהם הוא גזל?
תשובה: בפשטות השימוש בדפים הוא גזל, שכן אלו דפים המיועדים לשימוש העבודה. אלא אם כן שאלו את המעביד והוא הסכים לכך. הרב תומר ישראלי.
שאלה: נחשב לשון הרע?: המנהלים שלי בעבודה חושבים שאני מקבל עזרה כספית מאבא שלי והאמת היא שאני לא מקבל כלום ממנו וכך הם מונעים ממני תוספת שכר, אך אם אגיד שאני לא מקבל יש בזה דבר רע על אבי. האם להגיד להם את האמת?
תשובה: אין בזה איסור לשון הרע כשאתה אומר בזה את האמת. הרב יאיר פרייליך.
שאלה: אמירת יה"ר לפני לקיחת ויטמינים ו או תוספי מזון: כפי שמובא בהלכה, לפני לקיחת תרופה אני נוהג לומר את היה"ר ("יה"ר מלפניך ה אלוקי ואלוקי אבותי שיהא עסק זה לי לרפואה". ולאחר לקיחת התרופה "ברוך רופא חולים"). לאחרונה הסתפקתי האם לפני לקיחת ויטמינים ו או תוספי מזון אחרים יש לומר גם כן יה"ר זה או זה מהווה הזכרת שם שמים לבטלה.
תשובה: לדעתי, דין זה נוהג רק בעת לקיחת תרופה.
שאלה: מעשר כספים - לפעילות לביטול תכנית העקירה: בזמן האחרון אני מאוד מעורב בפעילות למען המאבק לביטול תכנית העקירה ("התנתקות"). כתוצאה מכך עלו הוצאות המחיה שלי בצורה ניכרת - בעיקר תשלומי טלפון ותשלומי נסיעות. האם אני יכול להחשיב הוצאות אלו לצורך מעשר כספים?
תשובה: מה שכבר הפרשת לחודש וקבעת את יעודו, אל תשנה את יעודו, אבל אם לא הפרשת, אל תפריש וזה יהווה את מעשר הכספים שלך.
שאלה: חולצה עם פסוק בשירותים: האם מותר להכנס לשירותים עם חולצה שיש עליה פסוק ללא אזכרת שם ה?
תשובה: לכאורה אסור אפילו אם יש שלשה מילים מפסוק. הרב אברהם פרל.
שאלה: בישולי עכו"ם בטחינה - דעת הרב מלמד: מה דעת הרב לגבי הבעייה שהעלה הרב דוד לחיאני - רב בית החולים זיו בצפת בתשובתו באתר זה לגבי טחינה וכדומה שלפחות חלק מהמרכיבים מבושלים ע"י גויים. בתשובתו הרב לחיאני ציין שהבד"ץ ממשיך לתת להם כשרות.
תשובה: אני מכיר את אופן עשית הטחינה. לעניות דעתי חימום השומשומין לפני סחיטתם אינו גדר של בישול ולכן אין לזה גדר של בישולי עכו"ם. לתשובת הרב דב ליאור. דעת הרב מרדכי אליהו שליט"א.
שאלה: לשמוע דרשת אשה: האם מותר לגבר לשמוע קלטת עם דרשת חיזוק באמונה מפי אשה-רבנית?
תשובה: אין בעיה הלכתית בזה. הרב יאיר פרייליך.
שאלה: ניקוי תותים מתולעים: איך צריך לנקות תותים מתולעים, האם מספיק לשטוף אותם?
תשובה: ניקוי תות השדה מתבצע ע"י שטיפה, אך לפני השטיפה יש לחתוך כ- 2 מילימטר במקום החיבור עם הצמח. בברכת התורה והארץ, יואל פרידמן
שאלה: ה"שי"ן" שבתפילין: אני נוהג מסיבת נוחות לחלוץ את תפילין של ראש לפני שאני מתיר את ה"שי"ן" של תפילין של יד. האם אני יכול להמשיך לעשות זאת או שעלי להפסיק ויש בכך צד הלכתי?
תשובה: מבחינת ההלכה צריך לחלוץ קודם את קשר השי"ן שביד.
שאלה: דעת הרב וייצן בדרכי המאבק על ארצנו: לרב ו על הקדשת הזמן. ברצוני לדעת מהי דעתו של הרב בעניין חסימת הכבישים, האם הרב סובר כמו הרה"ג זלמן מלמד ראש ישיבת בית-אל והרה"ג דב ליאור ורבים וטובים אחרים??
תשובה: אני הרב של הישוב פסגות. השאלה הזו נוגעת לשאלות שקשורות להנהגה כללית של הציבור. לדעתי, לא כל רב צריך לפרסם את דעתו האישית. מי שהוא תלמיד מובהק שלי או תושבי פסגות יכולים למצוא אותי ואני מסביר להם את עמדתי בתורה שבעל פה. בעזרת ה' נעשה ונצליח כל אחד כפי סגנונו ודרכו. העיקר שדברים יעשו לשם שמים בגבורה ועוז וענווה.
שאלה: הפרעה לבנייה בניצנים: האם להפריע או מעט לפגוע בבנייה שמתקיימת בניצנים (קרווילות) נחשבת גזל?
תשובה: אין בזה איסור גזל, אבל למעשה לא כדאי להרוס ולהזיק. אמנם מותר להפריע להם בעבודתם, שזו היא צורה של מחאה נגד העבירה הזאת של גירוש יהודים מארץ ישראל.
שאלה: צניעות בעזרא - המשך: שאלתי את הרב שאלה, והרב לא הסביר לי איך האידיאל של התנועה מסתדר עם מה שכתב השו"ע שיש להתרחק מנשים מאוד מאוד, בתנועה המצב הוא לא רחוק מאוד מאוד אלא קרוב מאוד מאוד (למרות שהקשר שלי אישית הוא רק בישיבות צוות) אבל גם בעצם שיושבים באותו מקום זה אסור, ועוד לעשות כן בכונה? בעיות צניעות בהליכה ברחוב הם בגדר אין ברירה, וגם שם הרבה רבנים גדולים אומרים למעט ביציאה לרחוב?
תשובה: : ההגדרה של השו"ע להתרחק מהנשים מאוד מאוד היא הדרכה כללית שאינה מפרטת מה כלול מבחינה מעשית כיצד לקיים וראה זו. הפירוט בפועל של הלכה זו מתפרט בהלכות אחרות.האם הלכה זו מחייבת כשמשפחתך מתארחת אצל משפחה אחרת שלא תשב באותו שולחן שיש שם אשת איש? או מקרים אחרים שהם דבר יום ביומו זאת ניתן לתלמידי החכמים בכל דור להורות כיצד ליישם הלכה זו. עיקר המרחק מנשים הוא ריחוק מלהרהר בנשים ומכך שנשים יתפסו מקום נפשי בליבו של האדם. המרחק לא תלוי במספר המטרים או הקילומטרים שיש בין איש לאישה. יש עצות רבות כיצד להגיע לטהרה בנושא זה. צריך בנושא זה גם הדרכה אישית. אם הקשר שלך לבנות הוא רק בישיבות צוות ונעשה רק לשם תועלת ולשם העבודה החינוכית ואין מפגשים אלו מביאים אותך למצב של קלות ראש או הירהורים בבנות שאיתם אתה עובד, אתה נמצא במצב של לכתחילה. אם אתה כתוצאה מהיותך בסניף נגרר להירהורים אזי עליך לשאול באופן אישי כיצד לנהוג. אתה צודק שיש בהלכות אלו הבדל בין מקום שאפשר אחרת למקום שאי אפשר אחרת. לפעמים גם סניף עזרא מוגדר כמקום שאי אפשר אחרת. נכון שיש רבנים שאומרים שיש למעט ביציאה לרחוב. אני חושב שגם זאת תלוי במה שקורה לאדם שיוצא לרחוב. האידאל הוא שלא נצטרך לומר לאדם למעט ביציאה לרחוב. ודאי שאין ללכת ללא צורך במקום שיש מצבים לא צנועים. אולם בעזרא ניתן לדאוג שההופעה וההתנהגות תהיה בצניעות. היה ברוך על כונותיך הטהורות.
שאלה: המקרים בהם מותר לשקר: לפי מיטב הבנתי יש מקרים בהם שינוי מן האמת או אמירת שקר - היא דבר מותר ע"פ ההלכה. האם הרב יוכל בבקשה לפרט בדיוק את כל המקרים בהם מותר לשנות מן האמת?
תשובה: מותר לשנות מפני ה היינו כדי להשכין או להמשיך בין איש לרעהו. וכן מותר לשנות מן האמת בכדי להמנע מאמירת לשון-הרע ורכילות.
שאלה: דיני אבלות בשלוש הרגלים: אבי עליו ה נפטר בכ"ט באייר מאחר וחג השבועות נכנס האם עדיין עלי להכנס ל 30 ימי אבל מחג השבועות?
תשובה: חג השבועות ביטל רק את השבעה אולם לא את השלושים.
שאלה: נטיעת עצים בשנת אבל: האם מותר לשתול שתילים או לנטוע עצים בחצר בשנת האבל?
תשובה: אם זו נטיעה של שמחה, כגון: צמח מיוחד או אירוע מיוחד, לא יעשו זאת בשנת אבל, אבל אם זהו סתם עץ או דשא- מותר.
שאלה: תפלת השחר : פעמיים בשבוע קורה שאני אמור לקום מאוד מוקדם בבוקר ולהיות בעבודה ב-6 וחצי. (לוקח לי כ-40 דקות להגיע למקום). כיצד עלי להתפלל תפילה קצרה או לפחות להניח תפילין ולקרוא שמע? מקום העבודה שלי מלא בגויים, (אני גר בניו יורק) ולא נוח לי להתפלל שמא ישימו לב.
תשובה: בדרך כלל, כשעה לפני הזריחה כבר אפשר להניח תפילין ולהתעטף בציצית, ואפשר גם להתפלל את כל התפילה. בנוסף, בעיר כמו ניו-יורק יש יהודים רבים, ומן הסתם יש לוחות זמנים מפורטים.
שאלה: הפרדת עגבניות שרי מהענף בשבת: להכנת סלט ירקות בשבת אנו משתמשים בעגבניות שרי. העגבניות מגיעות בד"כ בקופסא כאשר הן עדיין מחוברות לענף. באילו תנאים מותר בשבת להפריד בין העגבניה לענף והאם יש פה חשש של בורר?
תשובה: אין בזה שום בעיה, כמו שאין בעיה להפריד את הענבים מהאשכול בשבת.
שאלה: ברכה במקום תאונה: האם במקום שעברתי תאונה וחיי ניצלו בנס, אני צריכה לברך כל פעם שאני עוברת במקום או פעם בשלושים יום? זהו מקום שאני עוברת בו בתדירות גבוהה.
תשובה: את צריכה לברך בכל פעם שאת עוברת במקום, וחלפו 30 יום רצופים שבהם לא עברת במקום.
שאלה: תחומין - דיני ריבוע של עיר: מופיע בשו"ע דין ריבוע של עיר לפני שמחשבים את האלפיים אמה שלה. וכן יש את הדין שאם יש "בית דירה" בתוך 70 אמה ושתי שליש אזי הוא נחשב כחלק מהעיר ומחשבים ממנו. 1 מה דין איזור תעשיה שמחבר בין שני ערים, כאשר ייתכן וישנים שם שומרים או פועלים (זרים) אם כי אין ודאות בכך ויתכן שבחלק מהמפעלים אין מקם ראוי לשינה? 2 לגבי ה 70 אמה: כיום בין כל לבית ישנו לפעמים מרחק גדול יותר, ובטח באיזור תעשיה, מה הדין אם מדובר על חניה, גינה, וכו ומה הדין לגבי בית ספר, אולם אירועם וכו? 3 מה הדין בין בני ברק לאונברסיטת בר אילן לדוגמא, ישנו שנו כביש רחב מאוד (הרבה יותר מ 70 אמה) וישנו גשר מחבר, האם זה נחשב באותו תחום או לא? 4 האם עירוב עוזר להכליל את כל מה שכלול בו בעיר שבה שבתתי או שמתחילים למדוד מסוף הבתים גם אם העירוב נמשך רחק יותר?
תשובה: רק בית דירה נחשב לבית, לא גינה ולא גשר וכדו'. איני יודע אם במפעלי התעשיה יש מקום לינה למישהו. בבתי הספר בודאי שלא. אולם באשרלבני ברק אין נפ"מ, כביש גהה רחב יותר מפעמיים 70 אמה. מאידך, בר אילן מחוברת לר"ג בערוב חצרות ועד כמה שידוע לי הערוב של גבעת שמואל חופף לבני ברק. עיר המוקפת עירוב נחשבת לעיר אחת ומודדין 2000 אמה רק מקצה העירוב.
שאלה: ברכת אורח בארוחות שבמפעל: על הארוחות שבמפעל בו אני עובד אני משלם מחיר סמלי, האם אני צריך לברך ברכת האורח?
תשובה: נראה לי שכן, מפני שאתה לא משלם את מלוא הסכום של הארוחה.
שאלה: קבלת שבת לאשה - לפי הבעל?: אם האיש מתפלל במנין מוקדם ביישוב, האם כאשר הציבור הזה מקבל שבת גם על נשות המנין לפרוש ממלאכה? ואם אינן חייבות עד מתי ניתן להן לעשות מלאכה? הרי לא יעלה על הדעת שהבעל יחזור מבית הכנסת ואשתו עדיין לא קבלה שבת והיא תוכל לבשל עבורו וכדומה?
תשובה: אם אדם מקבל על עצמו שבת מוקדם, אין הדבר מחייב את בן זוגו, ונהוג שהאשה מקבלת את השבת בהדלקת נרות. ואם בישוב מסוים קבעו שמקבלים את השבת יותר מוקדם, ויש בית-כנסת אחד מרכזי, דבר זה מחייב את כולם. אבל אם יש כמה בתי כנסת ובאחד מהם החליטו להקדים, אין זה מחייב את כלל תושבי הישוב.
שאלה: לימוד לבגרות בשבת: בעזרת ה ביום שלישי הקרוב יש לי את בחינת הבגרות בהסטוריה. ("תולדות עם ישראל"). בעקבות כל הלחץ הגדול עקב המבחנים הרבים שישנם בתקופה האחרונה, לא הספקתי לעבור בצורה ראויה על כל החומר (הרב) למבחן. ובכן, הכנתי לעצמי תכנית לימוד למשך כל השבוע הקרוב, עד ליום המבחן, אך הייתה לי התלבטות בעת כתיבת התכנית, לגבי מה לעשות בשבת הקרובה. כמובן שאין זה כ"כ לכבוד השבת לעסוק במהלכה במלחה"ע השניה וכד, (למרות שרוב החומר נוגע אך ורק לעם ישראל, בענייני קום המדינה וציונות) - אם לא אלמד בשבת, אין לי שום סיכוי לעבור וללמוד את כל החומר עד ליום המבחן. אינני יודע מה יותר חמור, לימוד נושאים שכאלו, למבחן, בשבת. או אי לימוד בשבת, מתוך הכרח, ואז להסתובב עצבני וקצר רוח כל השבת, בציפייה לצאתה, בשביל ללמוד. (מה גם שהזמן שיש לרשותי במוצ"ש, כשהשבתות יוצאות עכשיו כ"כ מאוחר, איננו מספיק ללימוד ראוי.) אשמח לעצה והכוונה מהרב.
תשובה: אם תחליט שהכרת דברי ימי העולם בכלל ותולדות עם ישראל בפרט חשובים לא רק לצורך הבחינה אלא לפיתוח תודעתך האישית והאמונית (זכור ימות עולם, והעמקת ההכרה בהשגחת ה' בעולם) תוכל לסמוך על שיטת הרמב"ם שמותר ללמוד מדעים בשבת.
שאלה: השמות 'רוני' ו'שחר' לבנות: בעזרת ה, אני אמורה ללדת עוד 5 חודשים וחצי, והתחלנו קצת לחשוב על שמות. אני יודעת שיש חשיבות לתת שם טוב לילד, ולא שם של בן אדם רשע (נמרוד.) והבנתי שיש שמות לא טובים, אז רציתי לשאול, האם השם יהונתן או אורי (כמו במזמור לדוד ה אורי וישעי) לבן, והשם רוני או שחר לבת, הם שמות טובים והאם יש חשיבות לתת שם מהתנך?
תשובה: לגבי שמות הבנים אין בעיה. לגבי הבנות יש לשים לב שלא לתת שמות של בנים לבנות, וכן להיפך, אך אולי השמות רוני ושחר כבר התפשטו גם לבנות ולכן מותר. ככלל יש ענין אך לא חובה לתת שמות מהתנ"ך, ויש שם הרבה שמות של אבותינו שהיו נביאים וצדיקים. מ"מ מהשמות שהצגת רואים שיש לכם טעם טוב. הרב רואי מרגלית.
שאלה: מדיח כלים לחלב ובשר: הורי מכניסים כלים חלביים ובשריים ביחד למדיח (באותה השטיפה) כולל סכו"ם (לאחר שטיפה במים). האם אפשר לאכול אצלם או שהכלים נחשבים לטרף?
תשובה: לכתחילה אין לעשות זאת, אבל זה לא אוסר את הכלים. אם אפשר לבקש מהם שיתנו לך לאכול בכלים חד-פעמיים, זה הדבר הכי מובחר.
שאלה: תביעת חוסמי כבישים לדין תורה: נניח כי מוהל שנמצא בדרכו לברית מתעכב כתוצאה מחסימת כביש ובשל כך לא מגיע בזמן ולא משלמים לו ונגרם לו נזק ממון, האם הוא יכול לתבוע לדין תורה אדם אחר שחסם את הכביש בניגוד לחוקי המדינה כדי שיפצה אותו על נזק הממון? האם הוא יכול לתבוע לדין תורה מנהל בית ספר ששלח את התלמידים שלו לחסום את הכביש או עודד אותם לעשות זאת?
תשובה: לתבוע אפשר והתביעה תהיה צודקת. אולם באותה מידה יש לתבוע שובתים על שביתותיהם. כגון נהגים שגרמו בשביתתם לאנשים לאחר לעבודתם. וכן מורים על הפסד הלימודים שגרמו לתלמידיהם ופועלי נקיון על הנזק התברואתי שגרמו ופועלי נמל על הנזק העצום שגרמו לתעשיה ולחקלאות (במיליוני דולרים). כל עוד לא תובעים את כל השובתים על בצע כסף אין יכולת לתבוע מפגינים על אמונתם וערכיהם. אל תסיק מדברי שאני בעד חסימת כבישים בשלב זה. בעקרון אסור לאף אחד לגרום נזקים לזולתו. אולם ממערכת המשפט אני מצפה לצדק ולא להיות צבועה. חייב להיות שוויון לפני החוק. ומעולם לא שמענו שעצרו שובתים על כסף עד תום ההליכים. "צדק צדק תרדוף וירשת את הארץ". דעות נוספות בנושא חסימות הכבישים: דעת הרב זלמן מלמד. לבירור דעת הרב דב ליאור לחץ כאן וכאן. מה עוד ניתן (היה) לעשות למניעת הגירוש?
שאלה: ברכת שהחיינו קודמת לברכת הפרי?: רציתי לשאול את הרב איזו ברכה קודמת ברכת שהחיינו או ברכת הפרי? הורגלתי מילדות שברכת הפרי קודמת אך עיינתי עכשיו בקיצוש"ע לרב גאנצפריד וכן בשו"ע ובמ"ב שם (ס רכ"ה ס"ק י"א) וראיתי שנכון להקדים ברכת הזמן לברכת הפרי. הבאר היטב חולק שמה. מה האשכנזים נוהגים למעשה והאם יש הבדל בינינו לבין אחינו בני עדות המזרח?
תשובה: יש בזה שתי שיטות כפי שהזכרת, שתיהן נכונות. אני אישית נוהג לברך קודם את ברכת הפרי, ואחר-כך שהחיינו.
שאלה: חיוב מזוזה : בחצרנו משטח מרוצף גדול בצורת ריבוע. צלעותיו המערבית והצפונית משיקות לקירות הבית. באחרונה, בנינו "חדר" מעל המשטח. דהיינו: קירות וחלונות זכוכית הוקמו בגבולו הדרומי והמזרחי של המשטח. הגג ממעל גם הוא עשוי חלונות זכוכית, הניתנים להזזה. בדופן הדרומית קיימת דלת יציאה אל החצר, הנעה על צירים ומעוגנת במשקוף. בדופן המזרחית קיימות 3 דלתות זכוכית הנעות על מסילות. ניתן לכנסן יחדיו אל המשקוף הימני או השמאלי, או להזיזן למרכז המסילות, ולצאת אל החצר משני צידיהן. כאמור, המבנה כולו עשוי זכוכית ומוטות אלומיניום. א. האם יש חיוב מזוזה בחדר מסוג זה? ב. אם אכן יש חיוב מזוזה, ברור היכן יש להציבה בדלת הצירים. אך היכן תוצב בפתח בעל 3 הדלתות הנעות? ג. בקירות הבית הנושקים למשטח קיימות דלתות ליציאה אליו. עד עתה היו בהן מזוזות בימין הפתח בכיוון הכניסה מן המשטח אל הבית. האם יש להעבירן כעת אל ימין הפתח בכיוון הכניסה מן הבית אל המשטח?
תשובה: יש חיוב מזוזה בחדר זה, מפני שכעת הוא ראוי למגורים. לכן את המזוזה תניחו בימין הנכנס מן החצר לחדר זה, ובפתח שבין החדר לבית תקבעו מזוזה בצד ימין ליציאה מהבית לחדר.
שאלה: איזה ספרי מוסר ללמוד?: אני בתהליכי חזרה בתשובה והייתי רוצה לקבל המלצה לשמות של ספרי מוסר.
תשובה: א. ספר מסילת ישרים הוא ספר יסוד שיש להכיר אותו, לדעת אותו כמעט בעל פה. ניתן לכתוב אותו בקיצור בכדי שהדברים ישבו על לוח ליבנו בכל מקום שאנו הולכים. ב. חשוב מאד ללמוד את הקדמת הרמב"ם למסכת אבות. בכלל כדאי ללמוד את מסכת אבות עם המפרשים הרגילים. ג. ספר מנורת המאור הוא ספר מצויין בכך שהוא מביא את דברי חכמים בלשונם. חוץ מהסגולה שבדברי חכמים יש בו סדר טוב. לאחר ספרים אלו הייתי ממליץ לך ללמוד בשיעור או עם חברותא מתוך פירוש עין איה לאגדות הש"ס. יש שם הרבה הדרכות שחשובת במיוחד למי שחוזר בתשובה. לאחר מכן תוכל ללמוד מתוך ספר אורות התשובה. אחר כך תוכל לעבור ללמוד מתוך הספר חובת הלבבות. יש שם הדרכות שנראות לפעמים כהדרכות קצת קיצוניות אולם לאחר שתהיה מלא מהספרים הקודמים גם הספר חובת הלבבות יעלה אותך בקומה רוחנית נוספת.
שאלה: השכרת בתים למינהלת ההתנקות: יש לי דירה להשכרה באשקלון. פנו אלי מהמנהלת להשכיר להם את הדירה לצורך איכלוסם של המיועדים לעקירה מבתיהם. האם הדבר מותר?
תשובה: יש פנים לכאן ולכאן. אך יש כאן בעיה מוסרית עקרונית מבלי להכנס לשאלת ההתנתקות. לא יתכן שקהילות שלמות שהתגבשו תחת דם ואש במשך זמן כה רב יפוזרו בכל רחבי הארץ אחד פה ושנים שם. מי שדואג לטרואמה של הילדים צריך לשמור על חברתם המלוכדת. הצורה שבה מפיצים את האנשים לכל עבר היא טראומה על טראומה. העוול זועק לשמים. הבא זאת בין יתר שיקוליך.